شەفەق نیوز/ سەرچەوەیگ ئەمنی، ئمڕوو پەنجشەممە، خەوەردا ک چەکدارەیلیگ وە دڵنگ سەربازی چگنە ناو ماڵیگ لە پارێزگای بەسرە و دەیان مەلیۆن دینار لەناوی دزین.
سەرچەوەگە ئەرا ئاژانس شەفەق نیوز وت: چەکدارەیلیگ نەناسریاگ دڵنگ سەربازی لەوەریان بوی یەکیگیان وە پلەی موقەدەم بوی، چگنە ناو ماڵ هاووڵاتییگ لە ناوچەی جەمهوریە لەناوڕاس پارێزگای بەسرە، و ٦٠ مەلیۆن دینار لەخاوەن ماڵەگە دزین.
وتیش؛ هێزە ئەمنیەگان لێکۆڵینەوەیگ لە رووداوەگە کردنەو، و مینەی ئەو چەکدارەیلە کەن ک وەرەو شوونیگ نەناسریاگ واینه.
